Soos hierdie man aggressief selfgesentreerd was. Sy wêreld was begrens deur homself. Sy wêreld was hy, en hy was die wêreld. En dit het hom stokblind gemaak. Hy het net homself raakgesien, nie God nie, en ook nie ander rondom hom nie.
Maar lewendes kan iets doen met die dinge wat God vir hulle geleen het. Ons kan God daarmee dien. Anders gesê: as ons prioriteite reg is, sal ons God daarmee dien.
En laat ons nie eers praat, broers en susters, van dit wat ons in materiële dinge besit nie. Kom ons begin eers by die dinge wat God elke dag aan ons leen. Hy leen ons sy genade, in wese. Hy leen ons sy vergifnis, Hy leen ons sy liefde. En hoekom, wonder u miskien, gebruik ek die woordjie leen hier?
God maak ons ryk, hy oorlaai ons met sy gawes, sodat ons ander ryk kan maak, ryk in die ontvangs van liefde, genade en vergifnis.